a a C. PLINII HIST. NAT. LIB. XIII. 



mite. Est autem oblongum : non, ut olivis, orbicula- 

 tum. Praeterea caesum a dorso pulvinata fissura , et in 

 alvo mdia plerisque umbilicatum, unde primum spar- 

 gitur radix. Seritur autem pronum, et bina juxta com- 

 posita semina, superque totidem, quoniam infirma sin- 

 gulis planta est : quaternae coalescunt. Multis candi- 

 disque lignum hoc a carnibus discernitur tunicis , aliis 

 corpori adhaerentibus : laxeque distans, tantum cacumini 

 filo adhaeret. Caro maturescit anno. Quibusdam tamen 

 in locis , ut in Cypro , quamquam ad maturitatem non 

 perveniat, grato sapore dulcis est: et folium ibi latius, 

 fructus quam reliquis rotundior, nec ut devoretur cor- 

 pus , verum ut exspuatur, succo modo expresso. Et in 

 Arabia languide dulces traduntur esse palmae : quam- 

 quam Juba apud Scenitas Arabas praefert omnibus sa- 

 poribus, quam vocant dablan. Cetero sine maribus non 

 gignere feminas sponte edito nemore confirmant : circa- 

 que singulos plures nutare in eum prnas blandioribus 

 comis. Illum erectis hispidum, adflatu visuque ipso et 

 pulvere etiam reliquas maritare : hujus arbore excisa 

 viduas post sterilescere feminas. Adeoque et Veneris 

 intellectus , ut coitus etiam excogitatus sit ab homine , 

 ex maribus flore ac lanugine, intrim vero tantum pul- 

 vere insperso feminis. 



